703c05□

703c06□　　No. 1670 (B)

703c07□那先比丘經卷上

703c08□

703c09□　　　　失譯人名附東晉錄

703c10□佛在舍衛國祇樹給孤獨園. 時諸比丘僧比

703c11□丘尼優婆塞優婆夷. 諸天王大臣長者人民.

703c12□及事九十六種道者. 凡萬餘人日於佛前聽

703c13□經. 佛自念人衆日多身不得安. 佛意欲捨人

703c14□衆去到閑屛處坐思惟念道. 佛卽捨人衆去

703c15□入山至校羅叢樹間. 其樹有神佛坐其下思念

703c16□淸淨之道. 去叢樹不遠有群象五百餘頭. 中

703c17□有象王賢善知善惡之事. 譬如人狀象輩衆多

703c18□周□象王邊. 中有雄雌長齒中齒少齒者. 象

703c19□王渴欲行飮水時諸小象走居前入水飮. 飮

703c20□已於水中走戱撓撈水令濁惡. 象王不能得

703c21□淸水飮. 象王飢欲行食草諸小象復走居前食

703c22□□美草. 走戱蹈踐其上. 象王不能得淨草食.

703c23□象王自念我群衆多患. 是諸象及小象子撓水

703c24□令濁令草不淨. 而返常飮濁水食足踐之草.

703c25□象王自念我欲棄是諸象去至一屛處快耶.

703c26□象王卽棄群而去轉行入山到校羅叢樹間.

703c27□象王見佛佛坐樹下心大歡喜. 則前至佛所

703c28□低頭屈膝爲佛作禮□在一面住. 佛自念我

703c29□棄衆人來在是間. 象王亦復棄衆象來到是

704a01□樹間. 其義適同. 佛爲象王說經言. 佛於人中

704a02□最尊. 象王於諸象中亦尊. 佛言我心與象王

704a03□心適相中合. 我與象王俱樂是樹間. 象王聽

704a04□經竟心卽開解曉知佛意. 便視佛所彷□經

704a05□行處. 以鼻取水灑地以鼻撈草掃地. 以足蹈

704a06□地令平好. 象王日朝暮承事. 如是久後佛便

704a07□取無爲泥洹道去. 象王不知佛處爲周旋行求

704a08□索佛不得. 啼泣愁憂不樂不敢食飮. 時國中

704a09□有佛寺. 舍在山上名迦羅洹. 中有五百沙門

704a10□共止其中. 皆已得阿羅漢道. 常以月六齋日

704a11□誦經至明時. 象王亦在山上近於寺邊. 象王

704a12□知有六齋日誦經. 至其日象王常行入寺

704a13□聽經. 諸沙門知象王喜聽經. 欲誦經時須象

704a14□王來到乃誦經. 象王聽經徹明不睡不臥不

704a15□動不搖. 象王數聞經承事佛故. 久後象王亦

704a16□以壽終. 死便得爲人作子生婆羅門家. 不

704a17□復聞佛經亦不見沙門. 便棄家入深山學婆

704a18□羅門道在山上. 止近比亦有一婆羅門道人俱

704a19□在山上. 相與往來共爲知識. 其一人自念我

704a20□厭世間縣官憂苦老病死後當入地獄餓鬼畜

704a21□生貧窮中. 用是故我除頭鬚. 被袈裟作沙門

704a22□求度世無爲道. 其一人自念我願欲求作國王

704a23□得自在. 令天下人民皆共屬我隨我敎令. 兩

704a24□人共願如是. 久後二人各復壽終得於世間

704a25□作人. 其一人前世宿命欲求作國王者. 生於

704a26□海邊爲國王太子. 父母便字子爲彌蘭其一人

704a27□前世宿命欲求度世無爲泥洹道者. 生於天

704a28□竺□賓縣. 父母便字爲陀獵. 生便被袈裟俱

704a29□生. 所以與袈裟俱生者本宿命所願. 其家有

704b01□一象王亦同日生. 天竺名象爲那. 父母便因

704b02□象字其子名爲那先. 那先長大年十五六有

704b03□舅父字樓漢. 樓漢作沙門. 有絶妙之才世間

704b04□無比. 眼能徹視耳能徹聽自知所從來. 生行

704b05□卽能飛出能無間入無孔自在變化無所不作.

704b06□天上天下人民及□飛□動之類. 心所念樓漢

704b07□皆預知之. 那先便自往到舅父計自說言. 我

704b08□意佛道欲除頭鬚被袈裟作沙門. 今我當爲

704b09□舅父作弟子寧可持我作沙門耶. 樓漢知那

704b10□先宿命作善有慧甚重哀之因聽令作沙彌.

704b11□那先始作小沙彌受十戒日. 誦經學問思惟

704b12□經戒卽得四禪悉知諸經. 獨未受大沙門戒.

704b13□於時國山中有佛寺舍名曰和禪. 和禪寺中

704b14□有五百沙門皆得阿羅漢道. 中有第一阿羅

704b15□漢名□陂曰. 能知天上天下去來見在之事.

704b16□那先年滿二十因作大沙門受大沙門戒. 便

704b17□到和禪寺中至□陂曰所. 時五百阿羅漢. 適

704b18□以十五日說大沙門戒經在講堂上坐. 大沙

704b19□門皆入那先亦在其中. 衆沙門悉坐. □陂曰

704b20□悉視坐中諸沙門心皆是阿羅漢. 獨那先未

704b21□得羅漢道. □陂曰便說譬喩經言. 若入折米

704b22□米正白中有黑米卽剔不好. 今我坐中皆淸

704b23□白獨那先爲黑未得阿羅漢道. 那先聞□陂

704b24□曰說經如是大愁. 便起爲五百沙門作禮已

704b25□卽出去. 那先自念我不宜在是座中坐. 我亦

704b26□未得度脫其餘沙門皆已度脫. 譬若衆師子

704b27□中有狐狗今我亦如是. 我從今不得道者不

704b28□復入衆中坐也. □陂曰知那先意便呼那先著

704b29□前. 以手摩那先頭. 汝今得阿羅漢不久勿愁

704c01□憂也. □陂曰便欲坐止那先. 那先復有一師年

704c02□八十餘字迦惟曰. 其縣中有一優婆塞大賢

704c03□善. 常日飯迦惟曰弟子. 那先至爲師持應器

704c04□行取飯具. 師令那先口含水行到優婆塞家取

704c05□飯具. 優婆塞見那先年少端正行與人絶異.

704c06□宿知有慧預聞有明志之名能說經道. 優婆塞

704c07□見那先入其舍中. 便卽起立前爲作禮□叉

704c08□手言. 我飯諸沙門日久. 來嘗有爲我說經者.

704c09□今從我那先求哀願. 爲我說經解我愚癡. 那

704c10□先卽自念我受師敎令我口含水不得語. 我

704c11□今吐水者爲犯師戒. 如是當云何. 那先念優

704c12□婆塞亦高才有志. 我爲其說經想卽得道. 那

704c13□先便吐水而坐卽爲說經. 人布施作善奉行

704c14□經戒. 今世安隱後世便生天上. 下生人中卽

704c15□當明慧富貴. 後不復入地獄餓鬼畜生中. 人

704c16□不奉行經戒者於今世苦. 後世復墮三惡道

704c17□中無有出時. 優婆塞聞經心卽歡喜. 那先知

704c18□優婆塞心歡喜. 便復說深經言. 世間萬物皆

704c19□當過去無有常在者. 萬物過去皆苦世間人

704c20□身亦如是. 世間人皆言是我身過我許. 是皆

704c21□不得自在泥洹道者. 最樂泥洹者不生不老

704c22□不病不死不愁不憂. 諸惡勤苦皆悉消滅. 那

704c23□先說經已. 優婆塞卽得第一須陀洹道. 那先

704c24□亦自得須陀洹道. 優婆塞大歡喜. 便爲那先

704c25□好美飯. 那先語優婆塞先取具著師□中. 那

704c26□先飯竟□漱訖畢持飯具還與師. 師見飯具

704c27□言若今日持飯具來大好已犯衆人約當逐出

704c28□汝. 那先愁不樂. 師言會衆比丘僧衆. 比丘僧

704c29□悉會坐. 師言那先犯我曹衆人約來. 當共逐

705a01□出不得止衆中也. □陂曰說譬喩言. 如人持

705a02□一箭射兩準. 如是曹人不應逐出也. 那先自

705a03□說得道亦令優婆塞得道. 不應逐出. 那先師

705a04□迦維曰言. 正使一箭中百準會爲衆人約. 不

705a05□得留止. 餘人悉不能如那先得道當已絶後

705a06□不逐出那先者. 餘人復效無以□後衆坐中

705a07□皆默然. 隨師敎卽逐出那先. 那先便以頭面

705a08□著師足. 起遍爲衆比丘僧作禮. 禮竟便去入

705a09□深山中坐樹下. 晝夜精進念道不懈. 便自成

705a10□得阿羅漢道. 能飛行亦能眼徹視耳徹聽. 亦

705a11□能知他人心所念. 自知前世所從來生. 得阿

705a12□羅漢已便卽來還入和禪寺中. 諸衆比丘僧

705a13□中叩頭求哀悔過和禪諸比丘僧. 諸比丘僧

705a14□卽聽之. 那先作禮竟便出去. 那先轉行入諸

705a15□郡縣街曲里巷. 爲人說經戒敎人爲善. 中有

705a16□受五戒者. 中有得須陀洹道. 中有得斯陀含

705a17□道者. 中得阿那含道者. 中有作沙門得阿羅

705a18□漢道者. 第一四天王. 第二□利天帝釋. 第

705a19□七梵天王皆來到那先前. 作禮以頭面著足□

705a20□坐. 那先皆爲諸人說經. 名字徹聞四天. 那先

705a21□所行處. 諸天人民鬼神龍. 見那先無不歡喜

705a22□者. 皆得其福. 那先便轉到天竺舍竭國止泄

705a23□□迦寺中. 有前世故知識一人. 在海邊作國王

705a24□太子名彌蘭. 彌蘭少小好喜讀經學異道悉知

705a25□異道. 經法難異道人無有能勝者. 彌蘭父王

705a26□壽終. 彌蘭卽立爲國王. 王問左右邊臣言. 國

705a27□中道人及人民誰能與我共難經道者. 邊臣白

705a28□王言. 有有學佛道者. 人呼爲沙門. 其人智慧

705a29□博達. 能與大王共難經道. 今在北方大秦國.

705b01□國名舍竭古王之宮其國中外安隱人民皆

705b02□善. 其城四方皆復道行. 諸城門皆彫文刻鏤.

705b03□宮中婦女各有處所. 諸街市里羅列成行. 官

705b04□道廣大列肆成行. 象馬車步男女熾盛乘

705b05□門道人親戚工師細民. 及諸小國皆多高明.

705b06□人民被服五色□煌婦女傅白皆著珠環. 國

705b07□土高燥珍寶衆多. 四方賈客賣買皆以金錢.

705b08□五穀□賤家有儲畜. 市邊羅賣諸美羹飯飢

705b09□卽得食. 渴飮蒲萄雜酒樂不可言. 其國王字

705b10□彌蘭以正法治國. 彌蘭者高才有智. 明世經

705b11□道能難去來見在之事. 明於官事戰□之術.

705b12□智謀無不通達. 時王出城遊戱諸兵衆屯繞

705b13□外. 其王心自貢高. 我爲王能答九十六種經

705b14□道. 人所問不窮人心適發便豫知所言. 王語

705b15□諸傍臣曰. 尙早入城亦無所作. 是間寧有明

705b16□經道人沙門能與我共難經說道者無. 王傍

705b17□臣名沾彌利望群. 沾彌利望群白王言. 然有

705b18□沙門字野和羅大明經道. 能與王共難經說

705b19□道. 王便□沾彌利望群行往請來. 沾彌利望

705b20□群卽行請野和羅言大王欲見大師. 野和羅言

705b21□大善王欲相見者當自來耳. 我不往也. 沾彌

705b22□利還白王如是. 王卽乘車與五百騎共往到

705b23□寺中. 王與野和羅相見. 前問訊已便就坐. 五

705b24□百騎從悉皆亦坐. 王卽問野和羅言. 卿用何

705b25□故棄家捐妻子剃頭鬚. 被袈裟作沙門乎.

705b26□卿所求何等道. 野和羅報王. 我曹學佛道行

705b27□忠政於今世得其福. 後世亦得其福用. 是故

705b28□我除頭鬚被袈裟作沙門. 王問野和羅言有

705b29□人白衣有妻子. 於家有妻子行忠政. 於今世

705c01□得其福不後世亦得其福不. 野和羅言白衣

705c02□於家有妻子. 有行忠政. 於今世得福於後世

705c03□亦得其福. 王言白衣於家有妻子有行忠政.

705c04□於今世後世同得其福. 卿無故而棄妻子除

705c05□頭鬚被袈裟作沙門爲. 野和羅便默然無以

705c06□報王. 傍臣白言是沙門大明健有智迫. 促未

705c07□及說耳. 王傍臣擧手言王得勝王得勝. 野和

705c08□羅便默然受負. 王卽左右顧視諸優婆塞. 諸

705c09□優婆塞面亦不□. 王念是諸優婆塞面亦難

705c10□□者. 獨復有明經健沙門. 能與我相難者耳.

705c11□王語沾彌利寧復有明慧沙門. 能與共難經說

705c12□道者. 無時那先者諸沙門師. 常與諸沙門俱

705c13□出入. 諸沙門皆使說經. 那先時皆知諸經要

705c14□難. 能說十二部經. 說經而種種別異章斷句

705c15□解已. 知泥洹之道. 無有能窮者無有能得勝

705c16□者. 能解諸疑能明思者. 所言智如江海能伏

705c17□九十六種道. 爲佛四輩弟子所敬. 爲諸智者

705c18□所歸仰. 常以經道敎授人. 那先來到舍竭國.

705c19□其所相隨弟子皆復高明. 那先如猛師子. 沾

705c20□彌利白王有異沙門. 字那先智慧深妙明諸經

705c21□要. 能解諸疑無所不通. 能與王共難經道. 王

705c22□問沾彌利審能與我共難經道不. 沾彌利應

705c23□唯然能與王共難經道. 尙能與第七梵天共

705c24□難經道. 何況於人王. 卽□沾彌利便行請那

705c25□先來. 沾彌利卽往到那先所白言. 大王欲相

705c26□見. 那先卽與諸弟子相隨到王所. 王雖未嘗

705c27□與那先相見. 那先在衆人中被服行步. 與人

705c28□絶異. 王遙見陰知是那先. 王自說言我前

705c29□後所見人衆大多. 入大座中大多. 未嘗自覺

706a01□恐怖. 如今日見那先. 那先今日定勝我. 我定

706a02□不如矣. 我心惶惶不安也. 沾彌利白王言. 那

706a03□先已來在外那先旣至. 王問沾彌利何所是那

706a04□先者沾彌利因指示王王卽大歡喜正我所隱

706a05□者竟是那先. 王卽見那先衣被行步與衆人

706a06□絶異. 那先卽到前相問訊語言王便大歡喜因

706a07□共對坐. 那先語王言佛經說言人安隱最爲

706a08□大利. 人知厭足最爲大富. 人有所信最爲大

706a09□厚. 泥洹道者最爲大快. 王便問那先. 卿字何

706a10□等那先言父母字我爲那先. 便呼我爲那先.

706a11□有時父母呼我爲維先. 有時父母呼我爲首

706a12□羅先. 有時父母呼我維迦先. 用是故人皆識

706a13□知我世間人皆有是字耳. 王問那先誰爲那

706a14□先者. 王復問言頭爲那先耶. 那先言頭不爲

706a15□那先也. 王復問眼耳鼻口爲那先耶. 那先言

706a16□眼耳鼻口不爲那先. 王復問頸項肩臂足手

706a17□爲那先耶. 那先言不爲那先. 王復問□脚爲

706a18□那先耶. 那先言不爲那先. 王復問顔色爲那

706a19□先耶. 那先言不爲那先. 王復問苦樂爲那先

706a20□耶. 那先言不爲那先. 王復問善惡爲那先耶.

706a21□那先言不爲那先. 王復問身爲那先耶. 那先

706a22□言不爲那先. 王復問肝肺心脾脈腸胃爲那

706a23□先耶. 那先言不爲那先. 王復問顔色苦樂善

706a24□惡身心合是五事寧爲那先耶. 那先言不爲那

706a25□先. 王復問假使無顔色苦樂善惡身心無是

706a26□五事寧爲那先耶. 那先言不爲那先. 王復問

706a27□聲響喘息爲那先耶. 那先言不爲那先. 王復

706a28□問何所爲那先者. 那先問王言名車何所爲車

706a29□者軸爲車耶. 王言軸不爲車. 那先言輞爲車

706b01□耶. 王言輞不爲車. 那先言輻爲車耶. 王言輻

706b02□不爲車. 那先言□爲車耶. 王言□不爲車. 那

706b03□先言轅爲車耶. 王言轅不爲車. 那先言□爲

706b04□車耶. 王言□不爲車. 那先言輿爲車耶. 王言

706b05□輿不爲車. 那先言□爲車耶. 王言□不爲車.

706b06□那先言蓋爲車耶. 王言蓋不爲車. 那先言合

706b07□聚是諸材木著一面寧爲車耶. 王言合聚是諸

706b08□材木著一面不爲車也. 那先言假令不合聚

706b09□是諸材木寧爲車耶. 王言不合聚是諸材木

706b10□不爲車. 那先言音聲爲車耶. 王言音聲不爲

706b11□車. 那先言何所爲車者. 王便默然不語. 那先

706b12□言佛經說之如合聚. 是諸材木用作車因得

706b13□車. 人亦如是. 合聚頭面耳鼻口頸項肩臂骨

706b14□肉手足肝肺心脾腎腸胃顔色聲響喘息苦樂

706b15□善惡合聚名爲人. 王言善哉善哉. 王復問那

706b16□先能與我共難經說道不. 那先言如使王持

706b17□智慧與我相問者能相難王持驕貴者意不能

706b18□相難. 王問那先言智者諸何等類. 那先言智

706b19□者談極相詰語相解語相上語相下語有勝有

706b20□負正語不正語自知是非是. 爲最智智者不

706b21□用作瞋怒智者如是. 王復問那先言王者語

706b22□何等類. 那先言王者語自放恣敢有違戾不

706b23□如王語者王卽强誅罰之王者語如是. 王言

706b24□願用智者語不用王者語. 莫復持對王者意

706b25□與我語與我語. 當如與諸沙門語. 當如與諸

706b26□弟子語. 當如與諸優婆塞語. 當以與衆沙門

706b27□給使者語. 無得懷恐怖極正心. 當相開悟. 那

706b28□先言大善. 王言我欲有所問. 那先言王便問.

706b29□王言我已問. 那先言我已答. 王言答我何等

706c01□語. 那先言王亦問我何等語. 王言我無所問.

706c02□那先言無所答. 王內自思惟念是沙門大

706c03□高明慧. 我甫始當多有所問. 王意自念日欲

706c04□冥當云何明日. 當請那先歸於宮中善相難

706c05□問. 王告沾彌利語. 那先今日迫冥明日相請

706c06□歸於宮中善相難問. 沾彌利望群卽白那先

706c07□言. 日欲冥王當還宮明日王欲請那先. 那先

706c08□言大善. 王卽騎馬還宮. 於馬上王續念那先

706c09□字意念欲言那先. 那先念至明日. 明日沾彌

706c10□利望群及傍臣白言王. 審當請那先不王言

706c11□當請之. 沾彌利望群言. 請者當使與幾沙門

706c12□俱來. 王言在那先欲與幾沙門俱來耳. 王主

706c13□藏者名□. □白王言令那先與十沙門俱來

706c14□可(耳王). 復言聽那先欲與幾沙門俱來耳. □復

706c15□白王言令那先與十沙門俱來可. 王復言聽

706c16□那先自在欲與幾沙門俱來. □復白王令那

706c17□先與十沙門俱來可耳. 王聞□語大數王便

706c18□瞋怒□所汝眞□無輩. 汝字爲□不望汝强

706c19□惜王物自汝物當云何汝不知逆我意. 當

706c20□有誅罰之罪. 王言可去哀赦汝罪今我作王

706c21□爲不能堪飯沙門耶. □便□愧不敢復語. 沾

706c22□彌利望群卽往到那先所. 便前作禮白言大

706c23□王請那先那先言王當令我與幾沙門俱行.

706c24□沾彌利望群言自在那先欲與幾沙門俱行.

706c25□那先便與野和羅等八十沙門俱行. 沾彌利

706c26□望群悉俱行旦欲入城. 沾彌利望群道中

706c27□□問那先. 昨日對王言無有何用爲那先. 那

706c28□先問沾彌利望群卿意何所爲那先者. 沾彌

706c29□利望群言我以喘息出入命氣爲那先. 那先

707a01□問沾彌利望群言人氣一出不復還入其人寧

707a02□復生不. 沾彌利望群言氣出不還定爲死也.

707a03□那先言如人吹□氣一出不復還入. 如人

707a04□持鍛金笛吹火氣一出時寧得復還入不.

707a05□沾彌利望群言不復還入. 如人以角吹地氣

707a06□一出時寧復還入不. 沾彌利望群言不復還

707a07□入. 那先言同氣出不復還入人何以故猶不

707a08□死. 沾彌利望群言喘息之間我不能知願爲

707a09□我曹解說之. 那先言喘息之氣皆身中事. 如

707a10□人心有所念者舌爲之言是爲舌事. 意有所

707a11□疑心念之是爲心事各有所主. 分別視之皆

707a12□空無有那先也. 沾彌利望群心卽開解便受

707a13□五戒爲優婆塞. 那先便前入宮到王所上殿.

707a14□王卽爲那先作禮而□. 那先卽坐八十沙門

707a15□皆共坐. 王極作美飯食. 王手自著那先前

707a16□飯衆沙門飯食已竟. □手畢訖. 王卽賜諸

707a17□沙門人一張褻袈裟革□各一量. 賜那先野

707a18□和羅各三領袈裟各一量革□. 王語那先野

707a19□和羅言. 留十人共止遣餘人. 令去那先卽

707a20□遣餘沙門. 令去留十人共止. 王□後宮諸貴

707a21□人妓女. 悉於殿上□中聽我與那先共難經

707a22□道. 時貴人妓女悉出殿上□中. 聽那先說

707a23□經. 時王持座坐於那先前. 王言當說何等.

707a24□那先言王欲聽要言者當說要言. 王言卿曹

707a25□道何等最要者用何等故作沙門. 那先言我

707a26□曹欲棄世間勤苦不欲更後世勤苦. 用是故

707a27□我曹作沙門. 我曹用是爲最要善. 王言諸沙

707a28□門皆不欲更今世後世勤苦故作沙門耶. 那

707a29□先言不悉用是故作沙門. 沙門有四輩. 王言

707b01□何等四. 那先言中有負債作沙門. 中有畏縣

707b02□官作沙門者. 中有貧窮作沙門者. 中有眞欲

707b03□棄滅今世後世勤苦故作沙門. 那先言我本

707b04□至心求道故作沙門耳. 王言今卿用道故作

707b05□沙門耶. 那先言我少小作沙門有佛經道及

707b06□弟子. 諸沙門皆多高明. 我從學經戒入我心

707b07□中. 以是故棄今世後世勤苦故作沙門. 王言

707b08□善哉. 王問言寧有人死後不復生者不. 那先

707b09□言中有於後世生者. 中有不復生者. 王言誰

707b10□於後世生者. 誰不復生者. 那先言人有恩愛

707b11□貪欲者後世便復生. 人無恩愛貪欲者後世

707b12□不復生也. 王言人以一心念正法善故後世

707b13□不復生耶. 那先言人以一心念正法念善智

707b14□慧及餘善事故後世不復生. 王言人以一心

707b15□念正法善與智慧是二事其義寧同不. 那先

707b16□言其義各異不同. 王問那先牛馬六畜頗有

707b17□智無有智. 那先言牛馬六畜各自有智其心

707b18□不同. 那先言王曾見穫麥者不左手持麥右

707b19□手刈之. 那先言智慧之人斷絶愛欲. 譬如穫

707b20□麥. 王言善哉. 王復問那先何等爲餘善事

707b21□者. 那先言誠信孝順精進念善一心智慧是

707b22□爲善事. 王言何等爲誠信者. 那先言誠信者

707b23□無所復疑. 信有佛有佛經法信有比丘僧. 信

707b24□有阿羅漢信有今世. 信有後世. 信有孝順父

707b25□母. 信有作善得善. 信有作惡得惡. 得信是以

707b26□後心便淸淨. 卽去離五惡. 何等五惡. 一者貪

707b27□□. 二者瞋□. 三者睡眠. 四者戱樂. 五者所

707b28□疑. 人不去是五惡心意不定. 去是五惡意便

707b29□淸淨. 那先言譬如遮迦越王車馬人從□渡

707c01□水令水濁惡過渡以去王渴欲得水飮. 王有

707c02□淸水珠置水中水卽爲淸. 王便得淸水飮之.

707c03□那先言人心有惡譬如濁水. 佛諸弟子得度

707c04□死生之道心以淸淨如珠淸水人□諸惡誠

707c05□信淸淨. 譬如明月珠王言善哉善哉. 王問

707c06□言人精進誠信者云何. 那先言佛諸弟子自

707c07□相見輩中脫諸惡心. 中有得須陀洹者. 中有

707c08□得斯陀含者. 中有得阿那含者. 中有得阿羅

707c09□漢者. 中有因相效奉行誠信者. 皆亦得度世

707c10□道. 那先言譬如山上大雨其水下流廣大. 兩

707c11□邊人俱不知水深淺畏不敢渡. 如有遠方人

707c12□來視水隱知水廣狹深淺. 自知力勢能入

707c13□水便得渡過. 兩邊人衆便效隨後亦得渡. 去

707c14□佛諸弟子亦如是. 見前人淨心得須陀洹斯

707c15□陀含阿那含阿羅漢道. 皆從善心精進所致

707c16□也. 佛經言人有誠信之心. 可自得度世道人

707c17□能制止□五所欲自知身苦者. 乃能得度世

707c18□人皆從智慧成其道德. 王言善哉善哉. 王言

707c19□何等爲孝順者. 那先言諸善者皆爲孝順. 凡

707c20□三十七品經皆由於孝順爲本. 王言何等爲

707c21□三十七品經. 那先言有四意止有四意斷有

707c22□四神足有五根有五力有七覺意有八種道

707c23□行. 王復問那先言何等爲四意止者. 那先報

707c24□王言佛說一爲身身觀止. 二爲觀痛痒痛痒

707c25□止. 三爲觀意意止. 四爲觀法法止. 是爲四意

707c26□止. 王復言何等爲四意斷. 那先言佛說已分

707c27□別止四事不復念是爲四意斷. 以得四意斷

707c28□便自得四神足念. 王復問何等爲四神足念.

707c29□那先言一者. 眼能徹視. 二者耳能徹聽. 三者

708a01□能知他人心中所念. 四者身能飛行. 是爲四

708a02□神足念. 王復問何等爲五根者. 那先言一者

708a03□眼見好色惡色意不貪著是爲根. 二者耳聞

708a04□好聲惡罵聲意不貪著是爲根. 三者鼻聞香

708a05□臭意不貪著是爲根. 四者口得美味苦辛意不

708a06□貪著是爲根. 五者身得細滑意亦不喜身得

708a07□□堅意亦不惡是爲五根. 王復問何等爲五

708a08□力者. 那先言一能制眼. 二能制耳. 三能制鼻.

708a09□四能制口. 五能制身. 令意不墮是爲五力. 王

708a10□復問何等爲七覺意者. 那先言一意覺意. 二

708a11□分別覺意. 三精進覺意. 四可覺意. 五□覺意.

708a12□六定覺意. 七護意. 是爲七覺意. 王復問何等

708a13□爲八種道行. 那先言一直見. 二直念. 三直語.

708a14□四直治. 五直業. 六直方便. 七直意. 八直定.

708a15□是爲八種道行. 凡是三十七品經皆由孝順

708a16□爲本. 那先言凡人負重致遠有所成立皆由

708a17□地成. 世間五穀樹木仰天之草皆由地生. 那

708a18□先言譬如師匠圖作大城當先度量作基址

708a19□已乃可起城. 那先言譬如伎人欲作當先淨

708a20□除地平. 乃作佛弟子求道. 當先行經戒念善

708a21□因知勤苦便棄諸愛欲便思念八種道行. 王

708a22□言當用何等棄諸愛欲. 那先言一心念道愛欲

708a23□自滅. 王言善哉善哉. 王復問言何等爲精進

708a24□者. 那先言持善助善是爲精進. 那先言譬如

708a25□垣牆欲倒從邊□之舍欲傾壞亦復□之是爲

708a26□精進. 那先言譬如國王遣兵有所攻擊兵弱欲

708a27□不如. 王復遣兵往助之兵便得勝. 人有諸惡

708a28□如兵少弱時人持善心消滅惡心. 譬如王增

708a29□兵得勝. 持五善心消五惡心. 譬如戰□得勝.

708b01□是爲精進助善. 如是那先言精進所助致. 人

708b02□善道已. 得度世道無有還期. 王言善哉. 王復

708b03□問何等爲意當念諸善事者. 那先言譬如人

708b04□取異種華以縷合連繫之風吹不能散. 那先

708b05□復言譬如王守藏者知王帑藏中金銀珠玉琉

708b06□璃珍寶有其多少. 道人欲得道時意念三十

708b07□七品經. 譬如是正所謂念度世之道者也. 人

708b08□有道意因知善惡知當可行知當不可行. 分

708b09□別白黑自思惟以後便棄惡就善. 那先言譬

708b10□如王有守門者. 知王有所敬者. 知王有所不

708b11□敬者. 知有利王者. 知有不利王者. 守門者知

708b12□王所敬者. 知利王者便內之. 知王不敬者知

708b13□不利王者. 守門者卽不內. 那先言人持意亦

708b14□如是. 諸善者當內之. 諸不善者不當內. 守意

708b15□制心譬亦如是. 那先說經言人當自堅守護

708b16□其意及身中六愛欲持意堅守自當有度世.

708b17□時王言善哉善哉. 王問那先言何等爲一其

708b18□心者. 那先言諸善中獨有一心最第一人能

708b19□一其心諸善皆隨之. 那先言譬如樓陛當有

708b20□所倚諸爲善者皆著一心. 那先言譬如王將

708b21□四種兵出行戰□. 象兵馬兵車兵步兵皆導

708b22□引王前後. 佛諸經戒及餘善事皆隨一心亦

708b23□譬如兵. 那先說經言諸善中一心爲本學道

708b24□人衆多皆當先歸一心. 人身生死過去如水

708b25□下流. 前後相從無有住時. 王言善哉. 王復

708b26□問何等爲智慧者. 那先言我前說己人有智

708b27□慧能斷諸疑明諸善事是爲智慧. 那先言譬

708b28□如持燈火入冥室. 火適入室便亡其冥自

708b29□明. 明人有智慧譬如火光. 那先言譬如人持

708c01□利刀截木. 人有智慧能截斷諸惡譬如利刀.

708c02□那先言人於世間智慧最爲第一. 人有智慧

708c03□能得度脫生死之苦. 王言善哉. 王言那先前

708c04□後所說經種種別異. 但欲趣□一切惡耶. 那

708c05□先言然佛經所說種種諸善者. 但欲□一切

708c06□惡也. 那先言譬如王發四種兵. 雖行戰□

708c07□初發行時意但欲攻敵耳. 佛所說經種種諸

708c08□善. 但欲共攻去一切惡耳. 王言善哉善哉. 那

708c09□先說經甚快也. 王復問那先言. 人死所趣善

708c10□惡之道續持故身神行生耶. 更貿他神行生

708c11□耶. 那先言亦非故身神亦不離故身神. 那先

708c12□因問王身小時哺乳時身至長大時續故身

708c13□非. 王言小時身異. 那先言人在母腹中始隨

708c14□精時至精濁時故精耶異也. 堅爲肌骨時故

708c15□精耶異也. 初生時至年數歲時故精耶異也.

708c16□如人學書時傍人寧能代其工不. 王言不能

708c17□代其工. 那先言如人犯法有罪寧可取無罪之

708c18□人代不. 王言不可. 那先以精神罪法語王王

708c19□意不解. 王因言如人問那先那先解之云何.

708c20□那先言我故小時身耳. 從小至大續故身爾.

708c21□大與小時含爲一身養是命所養. 那先問王

708c22□言譬如人然燈火寧至天明不. 王言然燈油

708c23□至明. 那先言燈中炷火至一夜時續故火光

708c24□不至夜半時故火光不至明時故火光不. 王

708c25□言非故火光. 那先言然燈從一夜至夜半復

708c26□更然燈火耶向晨時復更然燈耶. 王言不中

708c27□夜起更然火續故一炷火至明耳. 那先言人

708c28□精神展轉相續亦譬如是. 一者去一者來人

708c29□從精神生至老死後精神更趣所向生. 展轉

709a01□相續是非故精神亦不離故精神. 人死以後

709a02□精神乃有所趣向生. 那先言譬如乳□化作

709a03□酪. 取酪上肥煎成醍□. 寧可取醍□與酪上

709a04□肥還復名作乳□. 其人語寧可用不. 王言其

709a05□人語不可用. 那先言人神乳□從乳□成酪

709a06□從酪成肥從肥成醍□. 人神亦如是從精神

709a07□生從生至長從長至老. 從老至死死後神更

709a08□復受生一身死當復更受一身. 譬如兩主更

709a09□相然. 王言善哉善哉. 王復問那先人有不復

709a10□於後世生者. 其人寧能自知不. 那先言然有

709a11□能自知者. 王言用何知之. 那先言其人自知

709a12□無恩愛無貪欲無諸惡用. 是故自知後世不

709a13□復生. 那先問王譬如田家耕□種穀多收斂著

709a14□□中. 至後歲不復耕不復種. 但仰□中穀食.

709a15□其田家寧復望得新穀不. 王言其田無所復

709a16□望. 那先言其田家何用知不復得穀. 王言其

709a17□田家不復耕不復種故無所望. 那先言得道

709a18□亦如是自知已棄捐恩愛苦樂無有貪心. 是

709a19□故自知後世不復生. 王復言其人於後世不

709a20□復生者於今寧有智異於人不. 那先言然. 有

709a21□智異於人. 王言寧能有明不. 那先言然有明.

709a22□王言智與明有異同乎. 那先言智與明等耳.

709a23□王言有智明者寧悉知萬事不寧有所不及知

709a24□不. 那先言人智有所及有所不及. 王言何

709a25□等爲智有所及有所不及. 那先言人前所不

709a26□學前所不及知. 人前所學前所及知. 智者所

709a27□見人及萬物皆當過去歸空不得自在. 人心

709a28□所貪樂皆種苦本從是致苦. 慧者知非常成

709a29□敗之事. 是智爲異於人. 王問言人有智慧癡

709b01□愚所在. 那先言人有智慧諸愚癡皆自消滅.

709b02□那先言譬如人持燈火入冥室. 室中皆明冥

709b03□卽消滅智如是. 人有智慧諸癡愚皆悉消滅.

709b04□王言人智今爲所在. 那先言人行智以後智

709b05□便消滅智所作者故作. 那先言譬如人夜於

709b06□火下書火滅字續在. 智者如是有所成已. 智

709b07□便消滅其所作續在. 王言智有所成已便自

709b08□滅是何等語. 那先言譬如人備火豫作戒火

709b09□五甁水. 如有失火者其人持五甁水水滴滅

709b10□火. 火滅以後其救火人寧復望得完甁歸家用

709b11□不. 王言其人不復望甁破. 火滅豈復望甁耶.

709b12□那先言道人持五善心消滅諸惡亦譬如甁水

709b13□滅火. 王言何等爲五善. 那先言一者信善有

709b14□惡. 二者不毁經戒. 三者精進. 四者有慧念善.

709b15□五者一心念道. 爲是五善. 人能奉行是五善

709b16□者. 便得智慧便知身及萬物非常. 便知苦不

709b17□得自在. 便知空無所有. 那先言譬如醫師持

709b18□五種藥詣病者家以藥飮病人. 病者飮藥得

709b19□愈醫寧復望得故藥復行治人不. 王言不復

709b20□望得故藥. 那先言五種藥者. 如五善智. 其醫

709b21□者. 如求道人. 其病者. 如諸惡. 愚癡者. 如病

709b22□人. 得道度世者. 如病得愈人. 智所成致人度

709b23□世道人已得道智亦自滅. 那先言譬如健□

709b24□人把弓持箭前行向敵以五箭射敵得勝. 其

709b25□人寧復望箭歸歸不. 王言不復望箭. 那先言

709b26□五箭者. 人五智也. 智人從智得道如健□得

709b27□勝敵家. 諸惡者. 如諸惡道人持五善心滅□

709b28□諸惡. 諸惡皆滅善智卽生. 人從善智得成度

709b29□世道者常在不滅. 王言善哉. 王言如人得道

709c01□後世不復生者後寧復更苦不. 那先言或有更

709c02□苦者或有不更苦者. 王言更苦不更苦云何.

709c03□那先言身更苦耳心意不更苦. 王言身更苦

709c04□心意不更苦云何. 那先言身所以更苦者. 其

709c05□身見在故更苦心意棄捐諸惡無有諸欲. 是

709c06□故不復更苦. 王言假令得道人不能得離身

709c07□苦者是爲未得泥洹道耶. 王言人得道已無

709c08□所恩愛身苦意安何用爲得道. 王言假令人

709c09□得道已成當復何留. 那先言譬如果物未熟

709c10□不强熟也. 已熟亦無所復待. 那先言王屬所

709c11□道者舍□曰所說舍□曰在時言. 我亦不求

709c12□死我亦不求生我但須時可時至便去. 王言

709c13□善哉善哉

709c14□那先比丘經卷上

709c15□

709c16□

709c17□那先比丘經卷中

709c18□

709c19□　　　　失譯人名附東晉錄

709c20□王問人更樂者爲善耶不善也. 人更苦爲善

709c21□耶爲不善也. 佛得無不說有樂或有苦. 王言

709c22□如使有爲無有苦. 那先問王言如人燒鐵著

709c23□手中寧燒人手不. 復取□著手中其□寧復

709c24□燒人手不. 王言然兩手皆威也. 那先問王言.

709c25□如是兩手中物皆熱耶. 王言不兩熱. 那先言

709c26□兩冷耶. 王言不兩冷也. 那先言兩手中皆燒.

709c27□那先言我重問王. 王前後兩熱當言兩熱. 兩

709c28□冷當言兩冷. 何緣一冷一熱能同言燒人手

709c29□乎. 王言智慮甚淺近不能及是難也. 願那先

710a01□爲我解之. 那先言佛經說之. 凡有六事. 令人

710a02□內喜. 有六事令人內愁. 復有六事. 令人不喜

710a03□亦不愁. 外復有六事. 令人愁. 王問何等爲六

710a04□事. 令人內喜. 那先言. 一者目有所視復有所

710a05□望. 是故令人內喜. 二者耳聞好聲復有所望.

710a06□是故令人內喜. 三者鼻聞好香復有所望. 是

710a07□故令人內喜. 四者舌得美味復有所望. 是故

710a08□令人內喜. 五者身得細滑復有所望. 是故令

710a09□人內喜. 六者心得樂受復有所望. 是故令人

710a10□內喜. 如是六事令人內喜. 王復問何等爲外

710a11□六事. 令人喜. 那先言一者眼見好色念之不

710a12□可常得皆當棄捐便自思惟審然無常. 是故

710a13□令人外喜. 二者耳聞好聲念之不可常得皆

710a14□當棄捐. 是故令人外喜. 三者鼻聞好香念之

710a15□不可常得皆當棄捐. 是故令人外喜. 四者口

710a16□得美味念之不可常得皆當棄捐. 是故令人

710a17□外喜. 五者身得細滑念之不可常得皆當棄

710a18□捐. 是故令人外喜. 六者心念愛欲思惟念之

710a19□是皆無常皆當棄捐念之是以後更喜. 是爲

710a20□六事令人外喜. 王復問何等爲內六事令人

710a21□內愁. 那先言. 一者令人內愁者目所不喜而

710a22□見之令人內愁. 二者耳不欲所聞而聞之令

710a23□人內愁. 三者鼻不欲所臭而嗅之令人內愁.

710a24□四者口不欲所得而得之令人內愁. 五者身

710a25□不欲所著而著之令人內愁. 六者心不可所

710a26□喜而有之令人內愁. 是爲六事令人內愁. 王

710a27□復問何等爲外六事. 令人不喜. 那先言. 一者

710a28□目見惡色令人不喜. 二者耳聞惡聲令人不

710a29□喜. 三者鼻聞臭腥令人不喜. 四者舌得苦辛

710b01□令人不喜. 五者身著□堅令人不喜. 六者心

710b02□有所憎令人不喜. 是爲外六事令人不喜. 王

710b03□復問何等爲六事. 令人不愁亦不喜. 那先言.

710b04□一者目有所見亦不喜不愁. 二者耳有所聞

710b05□音亦不喜亦不愁. 三者鼻有所嗅亦不喜亦

710b06□不愁. 四者口有所得亦不喜亦不愁. 五者身

710b07□有所觸亦不喜亦不愁. 六者心有所念亦不

710b08□喜亦不愁. 是爲內六事. 令人不喜不愁. 王復

710b09□問何等爲外六事. 令人愁者. 那先言. 一者目

710b10□所見死者因自念身及萬物無常. 其人自念

710b11□言我有是念何以不得道因外愁. 二者耳不

710b12□樂好音其人自念言. 我有是念何以不得道

710b13□因外愁. 三者鼻不喜臭香其人自念言. 我有

710b14□是念何以不得道因外愁. 四者口不味苦甛

710b15□其人自念. 我有是念何以不得道因外愁. 五

710b16□者身不好細滑亦不得□堅其人自念言. 我

710b17□有是念何以不得道因外愁. 六者心不喜愛

710b18□欲其人自念言. 我有是念何以不得道因外

710b19□愁. 是爲六事令人外愁. 王言善哉善哉. 王復

710b20□問那先人以死後誰於後世生者. 那先言名

710b21□與身於後世生. 王問那先故人名身行生耶.

710b22□那先言不也. 非故名亦非故身持是名身於

710b23□今世作善惡乃於後世生耳. 王言如使今世

710b24□用是名身作善惡於後世身不復生者極可作

710b25□善惡徑可得脫不復更諸苦耶. 那先言於今

710b26□世作善後世不復生者便可得脫無耶. 人作

710b27□善惡不止當後生耳是故不得脫. 那先言譬

710b28□如人盜他人果□其主得盜果者將至王前白

710b29□言. 是人盜我果其盜者言. 我不盜是人果是

710c01□人所種小栽耳本不種果也. 我自取果我何

710c02□用爲盜我不盜是人果我不應有罪過. 那先

710c03□問王言. 如是兩人共爭誰爲直者誰不直者.

710c04□王言種栽家爲直本造所種盜者無狀應爲有

710c05□罪. 那先言盜何用爲有罪. 王言所以盜者有

710c06□罪本種栽家所種從栽根生故上有果耳. 那先

710c07□言人生亦譬如是人今世用是名身作善惡乃

710c08□生於後世今世作善惡者是本也. 那先言. 譬

710c09□如人盜他人禾□其主得盜便牽問之汝盜我

710c10□禾□. 爲盜者言我不盜卿禾□卿自種禾我

710c11□自取□我何用爲犯盜. 兩人相牽至王前白

710c12□如是誰爲直者誰爲不直. 王言種禾穀爲直

710c13□盜者爲不直. 那先言何以知盜禾□者爲不

710c14□直. 王言是種禾者爲本有不種禾者爲無緣

710c15□何有□. 那先言人生亦譬如是. 人今世用是

710c16□名身作善惡. 乃生於後世. 今世作善惡者是

710c17□其本也. 那先言. 譬如人冬寒於一舍中然火

710c18□欲自溫炙. 其人棄火而去. 稍稍然及壁土燒

710c19□屋連及樓舍. 舍主因言起火者牽至王前白

710c20□言. 是人起火延及燒我樓舍. 然火者言我然

710c21□小火自溫炙耳. 我不燒樓舍. 那先問王誰爲

710c22□直者. 王言本然火者爲不直本所生也. 那先

710c23□言人生亦爾. 譬如人今世用是名身作善惡.

710c24□乃生於後世今世作善惡者是本也. 那先言

710c25□譬如人夜然燭火著壁欲用自照飯食. 燭稍

710c26□□及壁上及竹木林材. 便燒一舍火大熾延

710c27□及燒一城中. 擧城中人民共□言. 汝何爲燒

710c28□一城中乃如是. 然火者言我但然小燭火以

710c29□自照飯食耳. 是自大火非我火也. 如是便共

711a01□爭訟相牽至王前. 那先問王言. 如是誰爲直

711a02□者誰爲不直者. 王言然火者爲不直. 那先言

711a03□何以知. 王言本是火所生也. 汝飯食已不當

711a04□滅火也而令火燒一城中. 那先言. 人生亦譬

711a05□如是人今世用是名身作善惡. 乃生於後世

711a06□今世作善惡者是其本也. 人用不知作善惡

711a07□故不能得度脫. 那先言. 譬如人以錢□求人

711a08□家小女. 以後女長大他人復更求□求女得

711a09□女以爲婦. 前所□家來自說言. 汝反取婦爲.

711a10□後家言. 汝自小時□女我自大時□婦我何

711a11□用爲□汝婦耶. 便相牽詣王前. 那先言王如

711a12□是誰爲直者誰爲不直者. 王言前□家爲直.

711a13□那先言王何以知. 王言是女本小今稍長大

711a14□是故知爲直也. 是前□家婦也. 那先言人生

711a15□亦譬如是人今世用是名身作善惡. 乃生於

711a16□後世今世作善惡者是其本也. 那先言譬如

711a17□人持甁從牧牛家買乳□. 得□已復還寄其主

711a18□言我今還. 不久其人須臾來還取甁□□以

711a19□轉作酪. 買□家言. 我持□寄卿今反持酪還

711a20□我牧牛者. 言是汝故乳今自轉爲酪. 兩人因

711a21□共爭訟相牽詣王前. 那先問王言如是誰爲

711a22□直者. 王言牧牛家爲直那先言王何以知. 王

711a23□言汝自買□停置地自轉成酪. 牧牛家當有

711a24□何過. 那先言人生亦譬如是人今世用是名

711a25□身作善惡. 乃生於後世今世作善惡者是其

711a26□本也. 王復問今那先當復於後世生耶. 那先

711a27□報王言用是爲問我前說已如使我有恩愛者

711a28□後世當復生. 如使我無恩愛者不復生. 那先

711a29□言譬如人竭力事王. 王當知其善使賜其財

711b01□物. 其人得物極自施用衣被飮食歡樂自樂.

711b02□其人論議言. 我有功於王. 王未曾有賞賜我

711b03□也. 那先問王如彼人得賞賜. 反言未曾得其

711b04□人語寧可用不. 王言其人語不可用. 那先言

711b05□是故我語王言. 如使我有恩愛者當復於後

711b06□世生. 如使我無恩愛者不復於後世生. 王言

711b07□善哉善哉. 王問那先言. 卿前所說人名與身

711b08□何等爲名何等爲身者. 那先言今見在爲身

711b09□心所念者爲名. 王復問人何故有名行於後

711b10□世生而身不行生. 那先言人身以名前後相

711b11□連. 譬如□子中汁及與上皮乃成□子. 人名

711b12□與身相連如是不分也. 王言善哉. 王復問那

711b13□先何等爲久者. 那先言以過去事爲久. 當來

711b14□事亦爲久. 見在事爲無有久. 王言善哉. 王復

711b15□問那先言審爲有久不. 那先言. 或有久或無

711b16□有久. 王復言. 何等爲有久何等爲無有久. 那

711b17□先言其得道泥洹者爲無久. 未得道當復更

711b18□死生者爲有久. 人於今世好布施孝於父母

711b19□於當來世當得其福. 王言善哉善哉. 王復問

711b20□那先言諸以過去事當來事今見在事是三

711b21□事何所爲本者. 那先言已過去事當來事今

711b22□見在事愚癡者是其本也. 愚癡生卽生神神

711b23□生身身生名名生色色生六知. 一爲眼知. 二

711b24□爲耳知. 三爲鼻知. 四爲口知五爲身知. 六爲

711b25□心知. 是爲六知. 是六事皆外向. 何等爲外向

711b26□眼向色耳向聲鼻向香口向味身向滑心向貪

711b27□欲是爲六外. 向名爲沛. 沛者合沛者知苦知

711b28□樂. 從苦樂生恩愛. 從恩愛生貪欲. 從貪欲生

711b29□有致便生因老. 從老因病從病因死從死因

711c01□哭從哭因憂從憂因內心痛. 凡合是諸勤苦

711c02□合名爲人. 人以是故生死無有絶時. 人故本

711c03□身不可得也. 那先言譬如人種五穀生根從

711c04□根生莖葉實至後得穀已. 後年復種得穀甚

711c05□多. 那先問王如人種穀歲歲種穀寧有絶不

711c06□生時不. 王言歲歲種穀無有絶不生時也. 那

711c07□先言人生亦如是. 展轉相生無有絶時. 那先

711c08□言譬如□生卵卵生□從卵生卵從□生□.

711c09□人生死亦如是無有絶時. 那先便□地作車

711c10□輪問王言. 今是輪寧有角無. 王言正圓無有

711c11□角. 那先言佛經說人生死如車輪展轉相生

711c12□無有絶時. 那先言人從眼萬物色識卽覺知

711c13□是三事合. 從合生苦樂從苦樂生恩愛從恩

711c14□愛生貪欲從貪欲生因有致從有致因生從生

711c15□因作善惡從善惡便生. 耳聞聲識卽覺知三

711c16□事合. 從合生苦樂從苦樂生恩愛從恩愛生

711c17□貪欲從貪欲生因有致從有致因生從因生作

711c18□善惡從善惡便生. 鼻聞香識卽覺知三事合.

711c19□從合生苦樂從苦樂生恩愛從恩愛生貪欲從

711c20□貪欲生因有致從有致因生從生因作善惡從

711c21□善惡便生. 口得味識卽覺知三事合. 從合生

711c22□苦樂從苦樂生恩愛從恩愛生貪欲從貪欲生

711c23□因有致從有致因生從因生作善惡從善惡便

711c24□生. 身得細滑識卽覺知三事合. 從合生苦

711c25□樂從苦樂生恩愛從恩愛生貪欲從貪欲生因

711c26□有致從有致因生從生因作善惡從善惡便

711c27□生. 意有所念識卽覺知三事合. 從合生苦

711c28□樂從苦樂生恩愛從恩愛生貪欲從貪欲生因

711c29□有致從有致因生從因生作善惡從善惡便

712a01□生. 那先言人展轉相生無有絶. 王言善哉. 王

712a02□復問那先卿言人生死不可得本不可得本意

712a03□云何. 那先言有本者當不復生. 有本者當復

712a04□過去用是爲本. 王言無本者當不復生. 見有

712a05□本者當過去如是本爲未絶耶. 那先言然皆

712a06□當過去. 王復問那先人生死寧有從旁增益

712a07□者不. 那先問王言世間人及□行□動之類

712a08□寧有從旁增益者不. 王言我不問那先世間

712a09□人及□行□動之類. 我但欲問卿人生死本

712a10□耳. 那先言樹木生以栽爲本五穀生以穀爲

712a11□本. 天下萬物皆各以其類本生. 人從六情恩

712a12□愛爲本. 那先言人有眼有色有識. 有耳有聲

712a13□有識. 有鼻有香有識. 有舌有味有識. 有身有

712a14□細滑有識. 有念有法有識. 從是生苦樂從苦

712a15□樂生恩愛從恩愛生貪欲從貪欲生合是諸苦

712a16□乃成爲人耳. 眼耳鼻口身神識念使有致幷

712a17□合爲沛. 從沛生苦樂從苦樂生恩愛從恩愛

712a18□生貪欲從貪欲因生有致從有致因生從生因

712a19□老因病從病因死因憂從憂因哭從哭因內心

712a20□痛人生如是. 那先言無眼不見色不覺不知

712a21□從不覺不知無有合. 無有合無有苦樂無有

712a22□苦樂便不生恩愛. 無恩愛不生貪欲無貪欲

712a23□無有致無有致不生不老. 不生不老不病不

712a24□死不病不死不愁不哭. 不愁不哭不內心痛

712a25□無是諸苦便度脫得泥洹道. 無耳無所聞無

712a26□鼻無所嗅無口無所味無身無細滑無識無所

712a27□念. 無所念無沛無沛無苦樂無苦樂無恩愛

712a28□無恩愛無貪欲無貪欲無胞胎. 無所胞胎無所

712a29□生不生不老不老不病不病不死不死不愁不

712b01□愁不哭不哭不內心痛. 捐棄諸苦便得泥洹

712b02□道. 王言善哉. 王復問那先言世間寧有自然

712b03□生物無. 那先言無有自然生物皆當有所因.

712b04□那先因問王. 今王所坐殿有人功夫作之耶

712b05□自然生乎. 王言人功作之材椽出於樹木垣

712b06□牆泥土出於地. 那先言人生亦如是. 界如和

712b07□合乃成爲人. 是故無自然生物也皆有所因.

712b08□那先言譬如窯家作器取土水和以爲泥燒作

712b09□雜器物其泥不能自成爲器. 會當須人工有

712b10□薪火乃成爲器耳. 世間無有自然生者也. 那

712b11□先語王言譬如□□無絃無柱無人鼓者寧

712b12□能作聲不. 王言不能自作聲. 那先言如使□

712b13□□有絃有柱有人工鼓者其聲寧出不. 王言

712b14□有聲. 那先言如是天下無自然生物皆當有

712b15□所因. 那先問王如鑽火燧無兩木無人鑽者

712b16□寧能得火不. 王言不能得火. 那先言設有兩

712b17□木有人鑽之寧能生火不. 王言然卽生火. 那

712b18□先言天下無有自然生物皆當有所因. 那先

712b19□問王言譬如陽燧鉤無人持之亦無日無天

712b20□寧能得火. 那先言如陽燧有人持之有天有

712b21□日寧能得火不. 王言得火. 那先言天下無有

712b22□自然生物皆當有因. 那先問王言若人無鏡

712b23□無明人欲自照寧能自見其形不. 王言不能

712b24□自見. 那先言如有有鏡有明有人自照寧能

712b25□自見形不. 王言然卽能自見. 那先言天下無

712b26□有自然生物皆有所因. 王言善哉. 王復問那

712b27□先世間人寧爲有人無. 那先言世間不能審

712b28□有人也適當呼誰爲人. 王言身中命卽爲人

712b29□不. 那先問王人身中命能用眼視色. 不能用

712c01□耳聽音聲. 不能用鼻聞香. 不能用舌知味. 不

712c02□能用身知細滑. 不能用意有所知不. 王言能.

712c03□那先言今我與王其於殿上四面有□自在欲

712c04□從何□者寧能見不. 王言得見. 那先言設令

712c05□人命在身中自在欲從何孔視耳能以眼視色.

712c06□不能用耳視色. 不能用鼻視色. 不能用口視

712c07□色. 不能用身視色. 不能用意視色不. 王言

712c08□不能. 那先言設令命在耳能以耳有所聞. 不

712c09□能以耳有所見. 不能以耳知香臭. 不能以耳

712c10□知味. 不能以耳知細滑. 不能以耳有所念不.

712c11□那先言設令命在鼻能以鼻知香臭. 不能以

712c12□鼻聞音聲. 不能以鼻知味. 不能以鼻知細滑.

712c13□不能以鼻有所念不. 那先言設令命在口能

712c14□以口知味. 不能以口有所見. 不能以口聽音

712c15□聲. 不能以口聞臭香. 不能以口知細滑. 不

712c16□能以口有所念不. 那先言設令命在身中能

712c17□以身知細滑. 不能以身有所見. 不能以身聽

712c18□音聲. 不能以身知臭香. 不能以身知味. 不能

712c19□以身有所念不. 那先言設令命在識能以識

712c20□有所念. 不能以識聽音聲. 不能以識知臭香.

712c21□不能以識知味. 不能以識知細滑不. 王言不

712c22□能知也. 那先言王所語前後不相副. 那先言

712c23□如我與王共在殿上坐徹壞四□者視寧廣遠

712c24□不. 王言然廣遠. 那先言設令命在身中□眼

712c25□去之其視寧廣遠不. 決耳令大其聽寧能遠

712c26□不. 決鼻令大聞香寧能遠不. 決口令大知味

712c27□寧能多不. 副剝皮膚知細滑寧多不. 決判

712c28□去意其令寧大不. 王言不也. 那先言王亦語

712c29□前後不相副. 那先問王言王持藏人來入在

713a01□王前住王寧覺知在前住不. 王言知在前. 那

713a02□先言持藏者卽入王室寧知入室不. 王言知

713a03□入室也. 那先言設令人命在身中人持味著

713a04□口中能知甛醋酸鹹辛苦. 王言知之. 那先

713a05□言王所語前後不相副也. 那先言如人沽美

713a06□酒著大器中急塞一人口倒置酒中令嘗酒其

713a07□人寧知酒味不. 王言其人不知. 那先言何以

713a08□故不知味. 王言未入口到舌上故不知味. 那

713a09□先言王所語前後不相副. 王言我愚癡智未

713a10□及是難願相解之. 那先言人從眼見色神動.

713a11□神動卽生苦樂. 意念合耳鼻口身意皆同合

713a12□爲意有所念神動. 神動卽生苦樂從苦樂生

713a13□意從生念展轉相成適無常主. 王言善哉. 王

713a14□復問那先人生眼時眼與神俱生耶. 那先言

713a15□然同時俱生. 王復問眼居前生耶. 神居前生

713a16□耶. 那先言眼居前生神居後生. 王言眼語神

713a17□言我所行生處. 汝當隨我後生相語言兩耶.

713a18□神語眼言汝所生處. 我當隨汝後生兩相語

713a19□不. 那先言兩不相與語. 王言卿不言同時俱

713a20□生何以故不相語. 那先言有四事俱不相語.

713a21□那先自言何等四. 一爲下行二爲向門三爲行

713a22□轍四者爲數. 是四事俱不相語. 王復問何等

713a23□爲下行者. 那先報王言高山上天雨其水隨

713a24□流當如何行. 王言下行. 那先言後復天雨其

713a25□水流當復如何行. 王言當隨前流水處行. 那

713a26□先問王言. 前水寧語後水言汝當隨我後來.

713a27□後水寧語前水言我當隨汝處流行. 前水後

713a28□水相語言爾不. 王言水流各自行. 前後不相

713a29□語也. 那先言眼亦如水. 眼不語神言汝當隨

713b01□我後生. 神亦不語眼言我當隨汝後行生也.

713b02□眼與神俱不相語也. 是名爲下行. 耳目鼻口

713b03□身意亦爾. 王復問何等爲向門者. 那先言譬

713b04□如大城都有一門. 其中有一人欲出當從何

713b05□向. 王言當從門出耳. 那先言後復有一人欲

713b06□出當復從何向出. 王言故當從前一人門出

713b07□耳. 那先言王前出人寧語後人言. 汝當隨我

713b08□後出. 後人寧語前人言. 我當隨卿所從門出.

713b09□兩人寧相語言爾不. 王言前人後人俱不相

713b10□語也. 那先言眼亦如門. 眼不語神言汝當隨

713b11□我後生. 神亦不語眼言我今當隨汝後生. 眼

713b12□與神俱不相語也. 是爲向門. 耳鼻口身意亦

713b13□爾. 王復問那先言何等爲轍行者. 那先問王

713b14□言前車行有轍後車行當從何所行. 王言後

713b15□車當從前車轍中行. 那先言前車輪寧語後

713b16□輪言汝當隨我處從後來. 後車輪寧語前輪

713b17□我當隨汝處行. 寧相語言爾不. 王言俱不相

713b18□語也. 那先言人亦如是. 眼不語神我所生處

713b19□汝當隨我生. 神亦不語眼我當隨卿後生. 那

713b20□先言耳鼻口身神俱不相語. 王復問那先何

713b21□等爲數. 那先言數者校計也書疏學問是爲

713b22□數. 耳目鼻口身神稍稍習知共合. 是六事

713b23□乃爲有所知. 不從一事有所知也. 王言善

713b24□哉. 王復問那先言. 人目生時與苦樂俱生

713b25□不. 那先言目與苦樂俱生皆根從合生. 王

713b26□復言何等爲合者. 那先言兩相觸爲合. 合

713b27□者譬如兩羊相抵是爲合. 一羊如目一羊如

713b28□色. 合爲名沛. 譬如一手爲目一手爲色兩手

713b29□合爲沛. 譬如兩石一石爲目一石爲色. 兩

713c01□石合爲沛. 耳目鼻身神皆同合爲沛. 譬如雨

713c02□石一石如神一石如志. 兩石合爲沛. 神志合

713c03□如是. 是名爲沛. 王言善哉. 王復問那先. 樂何

713c04□等類. 那先言自覺知爲樂. 那先言譬若人事

713c05□國王. 其人賢善. 王賜與財物. 其人得之. 用自

713c06□快樂. 在所欲爲. 其人自念. 我事王得賞賜. 今

713c07□得樂樂如是. 那先言譬如人心念善口言善

713c08□身行善. 行善如是死後得生天上. 其人於天

713c09□上極意自娛樂自念言. 我在世間時心念善

713c10□口言善身行善. 是故我自致生此間. 得樂甚

713c11□樂. 是爲覺. 王言善哉. 王復問那先. 何等爲覺

713c12□者. 那先言從知爲覺. 譬如王有持藏者入藏

713c13□室中自視室中. 自知有若干錢金銀珠玉繒

713c14□帛雜香色皆知雜處. 是爲覺知. 王言善哉. 王

713c15□復問那先言. 人有所念何等類. 那先言人有

713c16□所念因有所作. 譬如人和毒藥自飮. 亦復行

713c17□飮人. 身自苦亦復苦他人身. 那先言譬如人

713c18□作惡死後當入泥□中. 諸所敎者皆入泥□

713c19□中. 惡人有所念所作言如是. 王言善哉. 王復

713c20□問那先言. 何等爲內動者. 那先言志念內便

713c21□動. 王言動行時云何. 那先言譬如銅□銅釜.

713c22□有人往燒之. 其器有聲. 擧乎有餘音. 而行

713c23□人如是志動念因行. 那先言燒時爲動有餘

713c24□音爲行. 王言善哉. 王復問那先言. 能合取分

713c25□別之不. 是爲合. 是爲智. 是爲念. 是爲意. 是

713c26□爲動. 那先言假令以合不可復分別也. 那先

713c27□言王使宰人作美羹. 中有水有肉有蔥蒜有

713c28□薑有鹽□有□. 王□廚下人言. 所作美羹如

713c29□前取羹中水味來. 次取蔥味來. 次取薑味

714a01□來. 次取鹽□味來. 次取□味來. 羹以成人寧

714a02□能一一取羹味與王不. 王言羹一合以後不能

714a03□一一別味也. 那先言諸事亦如是. 一合不可

714a04□別也. 是爲苦樂是爲智是爲動是爲念. 王言

714a05□善哉善哉. 王復問那先言. 人持目視鹽味寧

714a06□可別知不. 那先言王知乃如是耶. 能持目視

714a07□知鹽味. 王言目不知鹽味耶. 那先言人持舌

714a08□能知鹽味取. 不能以目知鹽味也. 王復言人

714a09□用舌知味云. 那先言人皆用舌別知味. 王言

714a10□諸鹽味皆當用舌別知耶. 那先言然. 諸鹽味

714a11□皆當用舌別知耳. 王復問那先言. 車載鹽牛

714a12□□鹽. 車牛寧能別知鹽味不. 那先言車牛不

714a13□能別知知鹽味也. 王問那先言. 鹽味寧可稱

714a14□不. 那先言王智乃爾能稱鹽味. 王問那先言.

714a15□鹽味不可稱也. 其輕重可稱耳. 王言善哉. 王

714a16□復問那先. 凡人身中五知作衆事所成耶. 作

714a17□一事成五知耶. 那先言作衆事所成. 非一事

714a18□所成也. 譬如一地五穀當生時各各自生動

714a19□類人身中五事皆用衆事各所生. 王言善哉

714a20□善哉. 王復問那先. 世間人頭鬚髮膚面目

714a21□耳鼻口身體四支手足皆完具. 何故中有壽

714a22□命長者. 中有短命者. 有多病者. 中有少病者.

714a23□中有貧者. 中有富者. 中有貴者. 中有賤者. 中

714a24□有大士者. 中有小士者. 中有端正者. 中有醜

714a25□者. 中有爲人所信者. 中有爲人所疑者. 中有

714a26□明孝者. 中有愚者. 何故不同. 那先言譬如諸

714a27□樹木果衆中有醋不甛者. 中有苦者. 中有辛

714a28□者. 中有甛者. 中有正醋者. 那先問王言. 是

714a29□皆樹木何故不同. 王言所以不同者. 其裁各

714b01□自異. 那先言人亦如是. 心所念者各各異. 是

714b02□故令世間人不同耳. 中有短命者. 中有長命

714b03□者中有多病者中有少病者中有富者中有貧

714b04□者中有貴者中有賤者中有大士者中有小士

714b05□者中有端正者中有醜者中有語用者中有語

714b06□不用者中有明者中有愚者. 那先言是故佛

714b07□所言隨其人作善惡自當得之. 中有豪貴者

714b08□中有貧窮者. 皆是前世宿命世作善惡各自

714b09□隨其德得之. 王言善哉善哉. 王復問那先言.

714b10□人有欲作善者. 當前作之耶. 當後作之乎. 那

714b11□先言當居前作之在後作之. 不能益人也. 居

714b12□前作者有益於人. 那先問王言. 王渴欲飮時

714b13□使人掘地作井. 能赴王渴不. 王言不赴渴也.

714b14□當居前作井耳. 那先言人亦如是. 人所居皆

714b15□當居前. 在後作者無益也. 那先問王. 王飢時

714b16□乃使人耕地糞地種穀. 飢寧用飯耶. 當豫有

714b17□儲. 王言不也. 當先有儲貯. 那先言人亦如

714b18□是. 當先作善. 有急乃作善者無益身也. 那先

714b19□問王. 譬如王有怨. 當臨時出戰□. 王能使人

714b20□敎馬敎象敎人作戰□具乎. 王言不也. 當宿

714b21□有儲貯. 臨時便可戰□. 臨時敎馬敎象敎人

714b22□無益也. 那先言佛經說言. 人當先自念身作

714b23□善. 在後作善無益也. 那先言王莫棄大道就

714b24□邪道. 無效愚人棄善作惡. 後坐啼哭無所益

714b25□也. 人家棄捐忠正就於不正. 臨死時悔在後.

714b26□王言善哉善哉. 王復問那先. 卿曹諸沙門言.

714b27□世間火不如泥□中火熱也. 卿曹復言. 持小

714b28□石著世間火中. 至暮不消也. 卿曹復言. 極取

714b29□大石著泥□火中卽消盡. 是故我不信也. 卿

714c01□曹復言. 人作惡死在泥□中. 數千萬歲其人

714c02□不消死. 是故我重不信是語也. 那先問王. 王

714c03□寧聞見水中有雌□雌蛟雌鱉雌蟹懷子以

714c04□沙石爲食不. 王言然. 皆以是爲食. 那先問王.

714c05□沙石在腹中寧消不. 王言然皆消. 那先言其

714c06□腹中懷子寧復消不. 王言不消也. 那先言何

714c07□以故不消. 王言相祿獨當然故不消. 那先言

714c08□泥□中人亦如是. 數千萬歲不消死者. 其人

714c09□所作罪過未盡故不消死. 那先問王言. 雌師

714c10□子雌虎雌狗雌□懷子. 皆肉食□骨入腹中

714c11□時寧消不. 王言皆消盡. 那先問王言. 其腹懷

714c12□子寧復消不. 王言不消也. 那先言用何故不

714c13□消. 王言獨用祿相故不消也. 那先言泥□中

714c14□人亦如是. 數千萬歲不消死者. 泥□中人所

714c15□作過惡未解故不消死. 那先問王言. 雌牛雌

714c16□馬雌驢雌□雌鹿懷子. 皆食草芻爲餐不. 王

714c17□言然. 皆以是爲食. 那先言其芻草寧於腹中

714c18□消盡不. 王言皆消盡. 那先言其腹中子寧消

714c19□盡不. 王言不消盡也. 那先言何故不消盡. 王

714c20□言獨以相祿當然故使不消盡. 那先言泥□

714c21□中人亦如是. 是罪過未盡故不消死. 那先問

714c22□王言. 夫人及長者富家女. 飮食皆美恣意食.

714c23□食於腹中寧消不. 王言皆消. 那先問王言. 腹

714c24□中懷子寧消不. 王言不消也. 那先言何以故

714c25□不消. 王言獨相祿故使不消也. 那先言泥□

714c26□中人亦如是. 所以數千歲不消死者. 用先世

714c27□作惡故未解故不消死. 那先言人在泥□中

714c28□長在泥□中老過盡乃當死. 王言善哉. 王復

714c29□問那先. 卿曹諸沙門言. 天下地皆在水上. 水

715a01□在風上. 風在空上. 我不信是也. 那先便前取

715a02□王書水適以三指撮擧之問王言. 是中水爲

715a03□風所持不. 王言然. 爲風所持. 那先言風持水

715a04□亦如是. 王言善哉. 王復問那先言. 泥洹道皆

715a05□過去無所復有耶. 那先言泥洹道無所復有

715a06□也. 那先言愚癡之人徑來索內外身愛. 坐是

715a07□故不能得度脫於老病死. 那先言智者學道

715a08□人內外身不著也. 人無有恩愛無有恩愛者

715a09□無貪欲. 無貪欲者無有胞胎. 無有胞胎者不

715a10□生不老. 不生不老不病不死. 不病不憂不

715a11□哭. 不憂不哭不內心痛. 便得泥洹道. 王言

715a12□善哉. 王復問那先言. 諸學道者悉能得泥洹

715a13□道不. 那先言不能悉得泥洹道也. 正向善道

715a14□者學知正事. 當所奉行者奉行之. 不當奉

715a15□行者遠棄之當所念者念. 不當所念者棄之.

715a16□人如是者得泥洹道. 王言善哉. 王復問那先.

715a17□人不得泥洹道者. 寧知泥洹道爲快不. 那先

715a18□言然. 雖未得泥洹道. 由知泥洹道爲快也. 王

715a19□言人未得泥洹道者. 何以知爲快耶. 那先問

715a20□王言. 人生未嘗截手足爲痛處. 王言人雖未

715a21□嘗更截手足. 由知爲痛也. 那先言何用知爲

715a22□痛也. 王言其人截手足時呻呼用是知爲痛.

715a23□那先言人亦如是. 前得泥洹道者轉相語泥

715a24□洹道快. 用是故信之. 王言善哉. 王復問那先.

715a25□那先寧曾見佛不. 那先言未曾見也. 王言那

715a26□先諸師寧曾見佛不. 那先言諸師亦不見佛

715a27□也. 如使那先及諸師不見佛者定爲無有佛

715a28□也. 那先問王言. 王見五百水所合聚處不. 王

715a29□言我不見也. 那先言王父及太父皆見是水

715b01□不. 王言皆不見也. 那先言王父及太父皆不

715b02□見此五百水合聚處. 天下定爲無此五百水

715b03□所聚處耶. 王言雖我父及太父皆不見此水

715b04□者. 實有此水. 那先言雖我諸師不見佛者. 其

715b05□實有佛. 王言善哉

715b06□那先比丘經卷中

715b07□

715b08□

715b09□那先比丘經卷下

715b10□

715b11□　　　　失譯人名附東晉錄

715b12□王復問言. 無有復勝佛者耶. 那先言然. 無有

715b13□勝佛者. 王復問. 何以知爲無有勝佛者. 那先

715b14□問王言. 如人未曾入大海中. 寧知海水爲大

715b15□不. 有五河河有五百小河流入大河. 一者名

715b16□恒. 二者名信他. 三者名私他. 四者名[言*宰]叉.

715b17□五者名施披夷. 爾五河水晝夜流入海. 海水

715b18□亦不增不減. 那先言王寧能聞知不. 王言實

715b19□知. 那先言以得道人共道說無有能勝佛者.

715b20□是故我信之. 王言善哉. 王復問那先. 何用知

715b21□無有能勝佛者. 那先問王. 造作書師者爲誰.

715b22□王言造書師者名質. 那先言王寧曾見質不.

715b23□王言質以死久遠未曾見. 那先言王未曾見

715b24□質. 何用知質爲造書師. 王言持古時書字轉

715b25□相敎告. 用是故我知名爲質. 那先言用是故

715b26□我曹見佛經戒. 如見佛無異. 佛所說經道甚

715b27□深快. 人知佛經戒已後便轉相敎. 用是故我

715b28□知爲無有能勝佛者. 王復問那先. 自見佛經

715b29□道可久行之. 那先言佛所施敎禁經戒甚快.

715c01□當奉行之至老. 王言善哉. 王復問那先人死

715c02□已後身不隨後世生耶. 那先言人死已後更

715c03□受新身故身不隨. 那先言譬如燈中炷更相

715c04□然. 故炷續在新炷更然. 人身如是. 故身不行

715c05□更受新身. 那先問王. 王小時從師學書讀經

715c06□不. 王言然. 我續念之. 那先問王. 王所從師

715c07□受經書. 師寧復知. 本經書耶. 悉舊得其本經

715c08□書. 王言不也. 師續自知本經書耳. 那先言人

715c09□身如此. 置故更受新身. 王言善哉. 王復問那

715c10□先. 審爲有智無. 那先言無有智. 那先言譬如

715c11□人盜他人果□. 盜者寧有過無. 王言有過.

715c12□那先言初種栽時上無果□. 何緣盜者當有

715c13□過. 王言設不種栽何緣有果. 是故盜者無

715c14□狀. 那先言人亦如是. 用今世作善惡. 生於後

715c15□世更受新身. 王言人用是故身行作善惡. 更

715c16□新善惡所在. 那先言人諸所作善惡隨人. 如

715c17□影隨身. 人死但亡其身. 不亡其行. 譬如然火

715c18□夜書. 火滅其字續在. 火至復成之. 今世所作

715c19□行後世成. 如受之如是. 王言善哉. 王言那先

715c20□寧能分別指視善惡所在不耶. 那先言不可

715c21□得知善惡所在. 那先問王. 樹木未有果時言

715c22□寧能分別指視言其枝間無有果. 寧可豫知

715c23□之不耶. 王言不可知. 那先言人未得道不能

715c24□豫知善惡所在. 王言善哉. 王復問人當於後

715c25□世生者. 寧能自知不. 那先言其當生者自知.

715c26□王言何用知之. 那先言譬如田家耕種天雨

715c27□時節. 其人寧豫知當得穀不. 王言然. 猶知當

715c28□得穀多. 那先言人亦如是. 人當於後世生豫

715c29□自知. 王言善哉. 王復問那先. 審有泥洹無.

716a01□那先言審有. 王言那先寧能指示我佛在某

716a02□處不. 那先言不能指示佛在某處. 佛以般泥

716a03□洹去不可得指示指示見處. 那先言譬如人

716a04□然大火. 以卽滅其火. 火寧可復指示知光所

716a05□在不. 王言不可知處. 那先言佛以般泥洹去

716a06□不可復知處. 王言善哉. 王復問那先. 沙門寧.

716a07□自愛其身不. 那先言沙門不自愛其身. 王言

716a08□如令沙門不自愛其身者. 何以故. 自消息臥

716a09□欲得安溫軟. 飮食欲得美善自護視何以故.

716a10□那先問王言. 寧曾入戰□中不. 王言然. 我曾

716a11□入戰□中. 那先言在戰□中曾爲刀刃箭所

716a12□中不. 王言我曾頗爲刀刃所中. 那先問王. 刀

716a13□刃矛箭瘡柰何. 王言我以膏藥綿絮□耳. 那

716a14□先問王言. 王爲愛瘡故以膏藥綿絮□耶. 王

716a15□言我不愛瘡. 那先言殊不愛瘡者. 何以持膏

716a16□藥綿絮□以護之. 王言我欲使疾愈耳. 不愛

716a17□其瘡. 那先言沙門亦如是. 不愛其身. 雖飮食

716a18□心不樂. 不用作美. 不用作好. 不用作肌色.

716a19□趣欲支身體奉行佛經戒耳. 佛經說言. 人有

716a20□九孔. 爲九矛瘡. 諸孔皆臭處不淨. 王言善

716a21□哉. 王復問那先. 佛爲審有三十二相八十種

716a22□好身皆金色有光影耶. 那先言佛審有三十二

716a23□相八十種好皆有金色有光影. 王言佛父母寧

716a24□復有三十二相八十種好身皆金色有光影

716a25□耶. 那先言佛父母無是相. 王言如使父母無

716a26□是相者. 佛亦無是相. 王復言人生子像其種

716a27□類. 父母無有是相者. 佛定無是相. 那先言佛

716a28□父母雖無是三十二相八十種好身金色者.

716a29□佛審有是相. 那先問王. 王曾見蓮華不. 王言

716b01□我見之. 那先言此蓮華生於地. 長於泥水之

716b02□中. 色甚香好寧復像類泥水色不. 王言不像

716b03□類地泥水色. 那先言雖佛父母無是諸相者.

716b04□佛審有是諸相. 佛生於世間長於世間. 而不

716b05□像世間之事. 王言善哉. 王復問那先. 佛審如

716b06□第七天王梵所行. 不與婦女交會不. 那先言

716b07□然. 審離於婦女. 淨潔無瑕穢. 王言假令佛如

716b08□第七天王所行者. 佛爲第七天王梵弟子. 那

716b09□先問王. 第七天王者有念無念. 王言第七天

716b10□王梵有念. 那先言是故第七天王梵及上諸

716b11□天皆爲佛弟子. 那先問王言. 鳥鳴聲何等類.

716b12□王言鳥鳴聲如□聲. 那先言如是鳥爲是□.

716b13□弟子各自異類. 佛亦如是. 非第七天王梵弟

716b14□子. 王言善哉. 王復問那先. 佛寧悉學知奉行

716b15□經戒不. 那先言佛悉學知奉行經戒. 王言佛

716b16□從誰師受經戒. 那先言佛無師. 佛得道時便

716b17□悉自知諸經道. 佛不如諸弟子學知佛所敎.

716b18□諸弟子皆當奉行至老. 王言善哉. 王復問那

716b19□先. 人父母死時悲啼哭淚出. 人有聞佛經. 亦

716b20□復悲啼淚出. 俱淚出寧有別異不. 那先言人

716b21□有父母啼泣皆感思愛恩念愁憂苦痛. 此曹

716b22□憂者愚癡憂耳. 其有聞佛經道淚出者. 皆有

716b23□慈哀之心. 念世間勤苦. 是故淚出. 其得福甚

716b24□大. 王言善哉. 王復問那先. 以得度脫者. 未得

716b25□度脫者. 有何等別異. 那先言人未得度脫者.

716b26□有貪欲之心. 人得度脫者. 無有貪欲之心. 但

716b27□欲趣得飯食支命耳. 王言我見世間人. 皆欲

716b28□快身欲得美食無有厭足. 那先言人未得度

716b29□脫者. 飯食用作榮樂好. 人得度脫者. 雖飯食

716c01□不以爲樂不以爲甘. 趣欲支命. 王言善哉. 王

716c02□復問那先. 人家有所作. 念久遠之事不. 那先

716c03□言人愁憂時. 皆念久遠之事. 王言用何等念

716c04□之. 用志念耶. 用念念耶. 那先問王言. 寧曾有

716c05□所學知以後念之不. 王言然我曾有所學知.

716c06□以後復忽忘之. 那先言王是時無忘耶而忘

716c07□之乎. 王言我時妄念. 那先言可差王爲有象.

716c08□王復問那先. 人有所作皆念. 如甫始有所作.

716c09□今見在所作皆用念知耶. 那先言已去之事皆

716c10□用念知之. 今見在之事亦用念知之. 王言如

716c11□是人但念去事. 不能復念新事. 那先言假令

716c12□新者有所作不可念者亦如是. 王言人新學

716c13□書技巧爲唐捐耶. 那先言人新學書□者有

716c14□念. 故令弟子學者有知. 是故有念耳. 王言善

716c15□哉. 王復問那先. 人用幾事生念耶. 那先言人

716c16□凡有十六事生念. 一者久遠所作生念. 二者

716c17□新有所學生念. 三者若有大事生念. 四者思

716c18□善生念. 五者曾所更苦生念. 六者自思惟生

716c19□念. 七者曾雜所作生念. 八者敎人生念. 九者

716c20□像生念. 十者曾有所忘生念. 十一者因識生

716c21□念. 十二者校計生念. 十三者負債生念. 十四

716c22□者一心生念. 十五者讀書生念. 十六者曾有

716c23□所寄更見生念. 爲十六事生. 一王復問那

716c24□先. 何等爲念久者. 那先言佛弟子阿難女弟

716c25□子優婆夷鳩□單罷. 念億世宿念時事. 及餘

716c26□道人皆能念去世之事. 如阿難女弟輩甚衆

716c27□多. 念此以便生念. 二王復問. 何等爲新所學

716c28□生念者. 那先言如人曾學知校計. 後復忘之.

716c29□見人校計便更生念. 三王復問那先. 何等爲

717a01□大事生念者. 那先言譬如太子立爲王. 自念

717a02□爲王豪貴. 是爲大事生念. 四王復問那先. 何

717a03□等爲思善生念者. 那先言譬如爲人所請呼極

717a04□善意賓遇待之. 其人自念言. 昔日爲某所請

717a05□呼善意待人. 是爲思善生念. 五王復問那先.

717a06□何等爲更苦生念. 那先言譬如人曾爲人所

717a07□□□閉繫牢獄. 是爲更苦生念. 六王復問那

717a08□先言. 何等爲自思惟生念者. 那先言譬如曾

717a09□有所見. 若家室宗親及畜生. 是爲自思惟生

717a10□念. 七王復問那先言. 何等爲曾雜所作生念

717a11□者. 那先言譬如人名萬物字類色香臭甛苦.

717a12□念此語事是爲雜生念. 八王復問那先言. 何

717a13□等爲敎人生念者. 那先言人自喜忘邊人或

717a14□有者或忘者. 忘爲敎人生念. 九王復問那先

717a15□言. 何等爲像生念者. 那先言人牛馬各自有

717a16□像類. 是爲像生念. 十王復問那先. 何等爲曾

717a17□所忘生念者. 那先言譬如人卒有所忘. 數數

717a18□獨念得之. 是爲曾所忘生念. 十一王復問那

717a19□先. 何等爲因識生念者. 那先言學書者能求

717a20□其字. 是爲因識生念. 十二王復問那先. 何等

717a21□爲校計生念者. 那先言如人共校計成就悉知

717a22□策術分明. 是爲校計生念. 十三王復問那先.

717a23□何等爲負債生念者. 那先言譬如顧鼓所當債

717a24□歸. 是爲債局生念. 十四王復問那先. 何等爲

717a25□一心生念者. 那先言沙門一其心. 自念所從

717a26□來生千億世時事. 是我爲一其心生念. 十五

717a27□王復問那先. 何等爲讀書生念者. 那先言帝

717a28□王有久古之書. 念言某帝某年時書也. 是爲

717a29□讀書生念. 十六王復問那先. 何等爲曾有所

717b01□寄更見生念者. 那先言若人有所寄. 更眼見

717b02□之便生念. 是爲所寄生念. 王言善哉. 王復問

717b03□那先. 佛寧悉知去事甫始當來事耶. 那先言

717b04□然. 佛悉知之. 王言假令佛悉知諸事者. 何故

717b05□不一時敎諸弟子. 何故稍稍敎之. 那先問王.

717b06□國中寧有醫師無. 王言有醫師. 寧能悉知天

717b07□下諸藥不. 王言能悉識知諸藥. 那先問王. 其

717b08□醫師治病. 爲一時與藥. 稍稍與之王言人未

717b09□病. 不可豫與藥. 應病乃與藥耳. 那先言佛雖

717b10□悉知去來見在之事. 亦不可一時悉敎天下

717b11□人. 當稍稍授經戒令奉行之耳. 王言善哉. 王

717b12□復問那先. 卿曹沙門言. 人在世間作惡. 至百

717b13□歲臨欲死時念佛. 死後者皆得生天上. 我不

717b14□信是語. 復言殺一生死卽當入泥□中. 我不

717b15□信是語. 那先問王. 如人持小石置水上. 石浮

717b16□耶沒耶. 王言其石沒. 那先言如令持百枚大

717b17□石置船上. 其船寧沒不. 王言不沒. 那先言船

717b18□中百枚大石因船故不得沒. 人雖有本惡. 一

717b19□時念佛. 用是故不入泥□中. 便得生天上. 其

717b20□小石沒者如人作惡. 不知佛經死後便入泥

717b21□□中. 王言善哉. 王復問那先. 卿曹用何等故

717b22□行學道作沙門. 那先言我以過去苦現在苦

717b23□當來苦. 欲棄是諸苦. 不欲復受更. 故行學道

717b24□作沙門. 王復問那先. 苦乃在後世. 何爲豫學

717b25□道作沙門. 那先問王. 王寧有敵國怨家欲相

717b26□攻擊不. 王言然. 有敵國怨家. 常欲相攻擊也.

717b27□那先問王. 敵主臨來時. 王乃作□具備守掘

717b28□塹耶. 當豫作之乎. 王言當豫有儲待. 那先問

717b29□王. 用何等故豫作儲待. 王言備敵來無時故.

717c01□那先問王. 敵尙未來何故豫備之. 那先復問

717c02□王. 飢乃田種渴乃掘井耶. 王言皆當豫作之.

717c03□那先言尙未飢渴. 何故豫作調度. 王言善哉.

717c04□王復問那先. 第七梵天去是幾所. 那先言甚

717c05□遠. 令石大如王殿. 從第七梵天上墮之. 六月

717c06□日乃墮此間地耳. 王言卿曹諸沙門言. 得羅

717c07□漢道. 如人屈伸臂頃. 以飛上第七梵天上. 王

717c08□言我不信是. 行數千萬億里. 何以疾乃爾耶.

717c09□那先問王. 王本生何國. 王言我本生大秦國.

717c10□國名阿□散. 那先問王. 阿□散去是間幾里.

717c11□王言去二千由旬合八萬里. 那先問王. 頗曾

717c12□於此遙念本國中事不. 王言然. 恒念本國中

717c13□事耳. 那先言王試復更念本國中事. 曾有所

717c14□作爲者. 王言我卽念已. 那先言王行八萬里.

717c15□反復何以疾. 王言善哉. 王復問那先若有兩

717c16□人於此俱時死. 一人上生第七梵天. 一人生

717c17□□賓. 去是七百二十里. 誰爲先到者. 那先言

717c18□兩人俱時到耳. 王言相去遠近大多何以俱

717c19□至. 那先問王. 試念阿□國. 王言我已念之. 那

717c20□先復言王試復念□賓. 王言我已念之. 那先

717c21□問王念是兩國何所疾者. 王言俱等耳. 那先

717c22□言兩人俱死. 一人生第七梵天上. 一人生□

717c23□賓. 亦等耳. 那先問王. 若有一雙飛鳥. 一鳥於

717c24□大樹上止. 一鳥於小卑樹上止. 兩鳥俱止. 誰

717c25□影先在地者. 王言其影俱到地耳. 那先言兩

717c26□人俱死. 一人生第七梵天上. 一人生□賓. 亦

717c27□俱時至耳. 王言善哉. 王復問那先. 人用幾事

717c28□學知道. 那先言用七事學知道. 何等爲七. 一

717c29□者念善惡之事. 二者精進. 三者樂道. 四者伏

718a01□意爲善. 五者念道. 六者一心. 七者適遇無所

718a02□憎愛. 王復問那先. 人用此七事學知道耶. 那

718a03□先言不悉用七事學知道. 智者持智別知善

718a04□惡. 用是一事別知耳. 王復問那先. 假令用一

718a05□事知者何爲說七事. 那先問王. 如人持刀著

718a06□□中倚壁. 刀寧能自有所割截不. 王言不能有

718a07□所割截. 那先言人心雖明. 會當得是六事共

718a08□成智耳. 王言善哉. 王復問那先. 人家作善得

718a09□福大耶. 作惡得殃大耶. 那先言人作善得福

718a10□大. 作惡得殃小. 人家作惡日自悔過. 是故其

718a11□過日小. 人家作善日夜自念歡喜. 是故得福

718a12□大. 那先言. 昔者佛在時其國中有人□無手

718a13□足而取蓮華持上佛. 佛卽告諸比丘言. 此□

718a14□手足兒□後九十一劫不復墮入泥□中畜生

718a15□□□道中. 得生天上. 天上壽終復還作人. 是

718a16□故我知人作小善得福大. 作惡其人自悔過

718a17□日消滅而盡. 是故我知人作過其殃小. 王言

718a18□善哉. 王復問. 那先. 智者作惡愚人作惡. 此兩

718a19□人殃咎誰得多者. 那先言. 愚人作惡得殃大.

718a20□智人作惡得殃小. 王言不如. 那先言. 王言我

718a21□國治法大臣有過則罪之重. 愚民有過則罪

718a22□之輕. 是故智者作惡得殃大. 愚者作惡得殃

718a23□小. 那先問王. 譬如燒鐵在地. 一人知爲燒鐵.

718a24□一人不知. 兩人俱前取燒鐵誰爛手大者耶.

718a25□王言. 不知者爛手大. 那先言. 愚者作惡不能

718a26□自悔故其殃大. 智者作惡知不當所爲. 日自

718a27□悔過故其殃少. 王言善哉. 王復問. 那先. 人有

718a28□能持此身飛行上至第七梵天上及至鬱單越

718a29□地及所欲至處者不. 那先言能. 王言. 奈何

718b01□持此身上第七梵天及鬱單越地及所欲至處

718b02□乎. 那先問王. 王寧自念少小時跳戱一丈

718b03□地不. 王言. 我年少時意念欲跳便跳一丈餘

718b04□地. 那先言得道之人意欲跳至第七梵天上

718b05□及至鬱單越地者亦爾. 王言善哉. 王復問那

718b06□先. 卿曹諸沙門言. 有骨長四千里. 何等身骨

718b07□乃長四千里. 那先問王. 曾聞大海中有大魚

718b08□名質. 身長二萬八千里者不. 王言然有是. 我

718b09□曹聞之. 那先言如是二萬八千里魚. 其脅骨

718b10□長四千里. 王怪之爲. 王復問那先. 卿曹諸沙

718b11□門說言. 我能斷喘息之事. 王言奈何斷喘息

718b12□氣耶. 那先問王. 寧曾聞志不. 王言我聞之. 那

718b13□先言王以爲志在人身中耶. 王言我以爲志

718b14□在人身中. 那先言王以爲愚人不能制其身

718b15□口者. 不能持經戒者. 如此曹人亦不樂其身.

718b16□那先言其學道人. 能制身口能持經戒能一

718b17□其心. 得四禪便能不復喘息耳. 王言善哉. 王

718b18□問那先. 爲呼言海海爲是水名爲海耶. 用他

718b19□事故言海. 那先言人所以呼爲海者. 水與鹽

718b20□參各半. 是故爲海耳. 王復問那先. 何以故海

718b21□悉鹹如鹽味. 那先言所以海水鹹者. 淡畜以

718b22□來久遠及魚鱉蟲多共淸便水中. 是故令鹹

718b23□耳. 王言善哉. 王復問那先. 人得道以寧. 能

718b24□悉思惟深奧衆事不. 那先言然. 人得道以能

718b25□悉思惟深奧之事. 那先言佛經最深奧知衆

718b26□事. 不可稱量衆事. 皆智平斷之. 王言善哉. 王

718b27□復問那先. 人神智自然. 此三事寧同各異. 那

718b28□先言人神者主覺. 智者曉道. 自然者虛空無

718b29□有人. 王復問那先言. 得人何等爲得人者. 眼

718c01□視色耳聽聲鼻聞香口知味身知□軟意知善

718c02□惡之事. 何所爲得人者. 那先問王. 如令人能

718c03□目自視. 脫瞳子去之視寧廣遠不. 裂大其耳

718c04□聽聲寧廣遠不. 決鼻令大. 其聞香寧多不. 開

718c05□口令大. 知味寧多不. 剝割肌膚. 寧令信知□

718c06□軟不. 拔去其志. 盛念寧多不. 王言不也. 那先

718c07□言佛在所作甚難. 佛所如甚妙. 王復問那先.

718c08□所作何等甚難何等甚妙. 那先言佛言能知

718c09□人腹中. 目所見事悉能解之. 能解目事能解

718c10□耳事能解鼻事能解口事能解身事能解敗事

718c11□能解疑事能解所念事能解神事. 那先言人取

718c12□海水含之. 寧能別知口中水是泉水是某流水

718c13□是某河水. 王言衆水皆合爲一. 難各別知. 那

718c14□先言佛所作爲難皆能別知是諸水味. 今海

718c15□水見目前之事. 王尙不能別知今人神不見

718c16□人身中有六事不可見. 那先言是故佛解之

718c17□從心念至目所見. 從心念至耳所聽. 從心念

718c18□至鼻所嗅. 從心念至口知味. 從心念至身知

718c19□苦樂寒溫□堅. 從心念有所向. 佛悉知分別

718c20□解之. 王言善哉. 那先言夜已半我欲去. 王卽

718c21□□傍臣取四端[疊*毛]布□. 置麻油中持以爲炬.

718c22□當送那先歸. 恭事那先如事我身. 傍臣皆言

718c23□受敎. 王言得師如那先作. 弟子如我. 可得道

718c24□疾. 王諸所問那先輒事事答之. 王大歡喜. 王

718c25□卽出中藏好衣直十萬已上那先. 王語那先.

718c26□從今已去願那先日與八百沙門. 共於宮中

718c27□飯食及欲所得. 皆從王取之. 那先報王我爲

718c28□道人略無所欲. 王言那先當自護. 亦當護我

718c29□身. 那先言何等當自護及護王身. 王報言恐

719a01□人論議呼王爲□. 那先爲王解諸狐疑. 而不

719a02□能賜與. 恐或人言那先不能解王狐疑故王

719a03□不賞賜. 王言那先受者當令我得其福. 那先

719a04□亦當護其名. 王言譬如師子在金檻中. 猶爲

719a05□拘閉常有欲望去心. 今我雖爲國王在宮省

719a06□中其意不樂. 欲棄國去而行學道. 王語竟. 那

719a07□先便起歸佛寺. 那先適去王竊自念. 我問那

719a08□先爲何等事. 那先爲解我何等事. 王自念. 我

719a09□所問那先莫不解我意者. 那先歸佛寺亦自

719a10□念. 王問我何等事. 我亦報王何等事. 那先自

719a11□念. 王所問者我亦悉爲解之. 念此事至天明.

719a12□明日那先被袈裟持□直入宮上殿坐. 王前

719a13□爲那先作禮已乃□坐. 王白那先. 那先適去

719a14□我自念. 問那先何等語. 那先報我何等語. 我

719a15□復自念. 所問那先. 那先莫不解我意者. 我念

719a16□是語. 歡喜安臥至明. 那先言我行歸舍亦自

719a17□念. 王爲問我何等事. 我亦爲王說何等事. 我

719a18□復自念. 王所問我輒爲解之. 用是故歡喜至

719a19□明. 語竟那先欲去. 王便起爲那先作禮

719a20□那先比丘經卷下